Mestské zastupiteľstvo v Košiciach uznesením č. 86/2007 na svojom  IV. rokovaní dňa  26. a 27. apríla 2007 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice
 č.  92
o zmene názvu ulice „Lechkého“

§ 1
Predmet

     Týmto všeobecne záväzným nariadením sa mení doterajší názov ulice „Lechkého“  nachádzajúcej sa na území mesta Košice v mestskej časti Sídlisko KVP na názov ulica „Jána Pavla II“. Grafické vyobrazenie tejto ulice tvorí prílohu č. 1 tohto všeobecne záväzného nariadenia. 

§ 2
Popis lokalizácie ulice Jána Pavla II.

     Začiatok ulice je v oblúku severnej časti Triedy Košického vládneho programu, smeruje západoseverozápadným smerom o dĺžke 600 m až po otočku pri vodojeme.

§ 3 
Účinnosť

     Toto všeobecne záväzné nariadenie nadobúda účinnosť 15. dňom od zverejnenia na úradnej tabuli.

                                                                                      Ing. František   K n a p í k 
                                                                                        primátor mesta Košice

Zverejnené:	7.5.2007
Účinné:	22.5.2007